钦定古今图书集成/明伦汇编/皇极典/第239卷 > 奎章阁有灵壁石奇绝名世御书其上曰奎章
## 钦定古今图书集成/明伦汇编/皇极典/第239卷 > 奎章阁有灵壁石奇绝名世御书其上曰奎章

“元玉有敕，命臣集赋诗。” 臣再拜稽首而献诗曰：

前人

《禹贡》收浮磬，尧阶望矞云。自天承雨露，拔地起絪缊。
击拊磬音合，衡从玉兆分。巨鳌三岛力，威凤九苞文。
辨位资干坎，为山填幅员。固知兴宝藏，不假运神斤。
书帙侵春润，香炉借宿熏。烟光晴冉冉，波影昼沄沄。
融结繇元化，登崇荷圣君。瑞于龟出洛，重若鼎来汾。
柱立尊皇极，磐安广帝勋。讵云陈秘玩，因愿献前闻。